覽中丞尚書譙陳二郡新詩
作者：宋祁
朝代：宋

paragraphs: 自頃辭台路，陪京擁使珂。
遺音追正始，新韵徧中和。
贈答劉公數，登臨叔子多。
腸迴初有感，耳熱遂成歌。
驚夢春塘草，歡顔雪席酏。
拍殘吳子夜，唱殺楚陽阿。
勝氣籠雲沆，清懷貯月波。
無妨爍顔謝，莫獨與羊何。
譙里鳴騶入，陳郊露冕過。
二邦留雅咏，棠樹共婆娑。